
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 585 

13 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ωραρίου εργασίας κλάδων μονίμου 
και με ΣΕΙΔ προσωπικού των Δασικών Υπηρεσι¬ 
ών κατά τις απογευματινές ώρες των εργασίμων 
ημερών, τις νυχτερινές ώρες, καθώς και τα Σάβ¬ 
βατα, τις Κυριακές και τις εξαιρέσιμες ημέρες... 1 
Σύσταση επιτροπής γνωμοδότησης για την απόδει¬ 
ξη της ιδιότητας του αγρότη, νέου αγρότη, νεοει- 
σερχόμενου νέου στον αγροτικό τομέα και εργά¬ 
τη γης του Ν. 2520/1997, όπως τροποποιήθηκε και 


ισχύει, στην Περιφερειακή Ενότητα Φλώρινας.... 2 
Υπερωριακή απασχόληση προσωπικού Δακοκτονί- 
ας έτους 2013 της Περιφερειακής Ενότητας Αρ¬ 
καδίας. 3 


ΑΠΟΦΑΣΕΙ Σ 

Αριθμ. 12788/162 (1) 

Καθορισμός ωραρίου εργασίας κλάδων μονίμου και με 


ΣΕΙΔ προσωπικού των Δασικών Υπηρεσιών κατά τις 
απογευματινές ώρες των εργασίμων ημερών, τις νυ¬ 
χτερινές ώρες, καθώς και τα Σάββατα, τις Κυριακές 
και τις εξαιρέσιμες ημέρες. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) των άρθρων 6 και 280 του Ν. 3852/2010 (ΦΕΚ Α' 87) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
τροποποιήθηκε και ισχύει, 

β) του άρθρου 1 παρ. 6 της από 29 Δεκεμβρίου 1980 
Π.Ν.Π. (Α7229/30.12.1980), που κυρώθηκε με το άρθρο 
πρώτο του Ν. 1157/1981 (ΦΕΚ Α' 126), όπως έχει τροπο¬ 
ποιηθεί και ισχύει, 

γ) του άρθρου 23 παρ. 1 και 2 του Ν. 1735/1987 (ΦΕΚ 
Α' 195) «Προσλήψεις στο δημόσιο τομέα, κοινωνικός 
έλεγχος στη δημόσια διοίκηση, πολιτικά δικαιώματα 
και άλλες διατάξεις», όπως τροποποιήθηκε και ισχύει. 


δ) του άρθρου 41 του Ν. 3979/2011 (ΦΕΚ Α' 138) «Για 
την ηλεκτρονική διακυβέρνηση και λοιπές διατάξεις», 
ε) του ΠΔ. 65/2011 (ΦΕΚ Α' 147) «Διάσπαση του Υπουργεί¬ 
ου Εσωτερικών, Αποκέντρωσης και Ηλεκτρονικής Διακυ¬ 
βέρνησης στα Υπουργεία α) Εσωτερικών και β) Διοικητικής 
Μεταρρύθμισης και Ηλεκτρονικής Διακυβέρνησης, συγ¬ 
χώνευση των Υπουργείων Οικονομίας, Ανταγωνιστικότη¬ 
τας και Ναυτιλίας και Θαλάσσιων Υποθέσεων, Νήσων και 
Αλιείας στο Υπουργείο Ανάπτυξης, Ανταγωνιστικότητας 
και Ναυτιλίας και μεταφορά στον Πρωθυπουργό των Γ ε¬ 
νικών Γραμματειών Ενημέρωσης και Επικοινωνίας και στο 
Υπουργείο Παιδείας, Δια Βίου Μάθησης και Θρησκευμάτων 
της Γ ενικής Γ ραμματείας Νέας Γ ενιάς», 
στ) του Ν. 998/1979 (ΦΕΚ Α' 289) «Περί προστασίας των 
δασών και των δασικών εν γένει εκτάσεων της Χώρας», 
όπως τροποποιήθηκαν και ισχύουν, 
ζ) του Ν. 1845/1989 (ΦΕΚ Α' 102) «Ανάπτυξη και αξιο¬ 
ποίηση της αγροτικής έρευνας και τεχνολογίας - Δασο¬ 
προστασία και άλλες διατάξεις», όπως τροποποιήθηκε 
και ισχύει, 

η) του Ν. 3938/2011 (ΦΕΚ Α' 61), άρθρο 21 «Ενσωμάτωση 
της Ελληνικής Αγροφυλακής στη Δασική Υπηρεσία», 
θ) του άρθρου 20 του Ν. 4024/2011 (ΦΕΚ Α' 226) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρατη¬ 
γικής 2012-2015», όπως τροποποιήθηκε και ισχύει. 

2. Τη διάταξη της παρ. 3, στοιχείο δ' του άρθρου 
1 της υπ’ αριθμ. ΔΙΑΔΠ/Γ2γ/οικ/1692/27.6.2006 (ΦΕΚ Β' 
769) απόφασης του Υπουργού Διοικητικής Μεταρρύθ¬ 
μισης και Ηλεκτρονικής Διακυβέρνησης «Καθιέρωση 
ωρών προσέλευσης και αποχώρησης των υπαλλή¬ 
λων των δημοσίων υπηρεσιών και των Ν.Π.Δ.Δ.», όπως 
η ως άνω διάταξη προστέθηκε με την υπ’ αριθμ. ΔΙ- 
ΑΔΠ/Φ.Β.10/1492/11.2.2013 (ΦΕΚ Β' 388) τροποποιητική 
υπουργική απόφαση. 

3. Τις ανάγκες των Δασικών Υπηρεσιών της Αποκε¬ 
ντρωμένης Διοίκησης Ηπείρου- Δυτικής Μακεδονίας, σε 
ότι αφορά τόσο την καθημερινή τους λειτουργία όσο και 
την υλοποίηση των προγραμμάτων Δασοπροστασίας 
και την εν γένει εύρυθμη και απρόσκοπτη λειτουργία 
τους, με την κατά το δυνατόν άρτια οργάνωσή τους και 
την πλήρη αξιοποίηση του έμψυχου δυναμικού τους, για 
την αποτελεσματικότερη άσκηση των αρμοδιοτήτων 
που τους έχουν εκχωρηθεί. 

4. Την ανάγκη εργασίας κλάδων μονίμου και με ΣΕΙΔ 
προσωπικού των Δασικών Υπηρεσιών κατά τις απογευ¬ 
ματινές ώρες των εργασίμων ημερών, τις νυχτερινές 
ώρες, καθώς και τα Σάββατα, τις Κυριακές και τις εξαι¬ 
ρέσιμες ημέρες, μετά και την ενσωμάτωση της Αγρο¬ 
φυλακής, για την άσκηση των αρμοδιοτήτων συνολικά 
του αντικειμένου Δασοπροστασίας και την εύρυθμη 
λειτουργία των Δασικών Υπηρεσιών. 

5. Το γεγονός ότι σύμφωνα με τη διάταξη του άρθρου 
90 του Π.Δ. 63/2005 (ΦΕΚ Α' 98) «Κώδικας Νομοθεσίας 
για την Κυβέρνηση και τα Κυβερνητικά όργανα», από 
τις διατάξεις της παρούσας προκαλείται δαπάνη για 
το τρέχον έτος συνολικού ποσού 452.281,00 περίπου, η 
οποία θα καλυφθεί από τους ΚΑΕ 0511, 0512 και 0711 του 
κρατικού προϋπολογισμού και από πόρους του Πράσι¬ 
νου Ταμείου, αποφασίζουμε: 

Α) Καθιερώνουμε την 24ωρη λειτουργία των Δασικών 
Υπηρεσιών της Αποκεντρωμένης Διοίκησης Ηπείρου - 
Δυτικής Μακεδονίας, καθορίζοντας ότι το σύνολο ή 
μέρος του μονίμου και του με σχέση εργασίας ιδιω¬ 
τικού δικαίου υπηρετούντος προσωπικού των εν λόγω 
υπηρεσιών, των κλάδων ΔΕ Δασοφυλάκων, ΔΕ Οδηγών 
και ΔΕ Τεχνικών οδηγών, ΤΕ και ΔΕ Τεχνικών Δομικών 
Έργων, ΤΕ και ΔΕ Εργοδηγών, ΔΕ Τεχνικών Χειριστών 
Μηχανημάτων, ΥΕ Δασοφυλάκων και ΥΕ Υπαλλήλων 
Δασοπροστασίας, θα παρέχει εργασία κατά τις απο¬ 
γευματινές ώρες των εργασίμων ημερών καθώς και, 
τις νυχτερινές ώρες, τα Σάββατα, τις Κυριακές και τις 
εξαιρέσιμες ημέρες προς συμπλήρωση της εβδομαδι¬ 
αίας υποχρεωτικής καθ’ όλο το έτος. 

Β) Οι υπάλληλοι των ανωτέρω υπηρεσιών θα μετέχουν 
βάσει προγράμματος του Προϊσταμένου της οικείας 
Δασικής Υπηρεσίας, σύμφωνα με τα ειδικώς καθοριζό¬ 
μενα ανά κατηγορία και κλάδο από το εκάστοτε ισχύον 
πρόγραμμα Δασοπροστασίας. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 11 Μαρτίου 2013 

Ο Γενικός Γραμματέας 
Αποκεντρωμένης Διοίκησης 
ΗΛΙΑΣ ΘΕΟΔΩΡΙΔΗΣ 

-♦- 

Αριθμ. 539 (2) 

* Σύσταση επιτροπής γνωμοδότησης για την απόδειξη 
της ιδιότητας του αγρότη, νέου αγρότη, νεοεισερ- 
χόμενου νέου στον αγροτικό τομέα και εργάτη γης 
του Ν. 2520/1997, όπως τροποποιήθηκε και ισχύει, 
στην Περιφερειακή Ενότητα Φλώρινας. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) της παραγράφου 13 του άρθρου 13 του Ν. 2601/1998 
(ΦΕΚ Α' 81) «ενισχύσεις ιδιωτικών επενδύσεων για την 
οικονομική και περιφερειακή ανάπτυξη της χώρας» και 
άλλες διατάξεις, 

β) του Ν. 2520/1997 (ΦΕΚ Α' 173) «μέτρα για τους νέους 
αγρότες, σύσταση Οργανισμού Γεωργικής Επαγγελμα¬ 
τικής Εκπαίδευσης, Κατάρτισης και Απασχόλησης και 
άλλες διατάξεις» που τροποποιήθηκε με το άρθρο 70 
του Ν. 2538/1997 (ΦΕΚ Α' 242) «τροποποίηση της κεί¬ 


μενης νομοθεσίας για τα γεωργικά και κτηνοτροφικά 
φάρμακα, ρύθμιση χρεών συνεταιριστικών οργανώσεων 
και άλλες διατάξεις», το άρθρο 13 του Ν. 2601/1998 (ΦΕΚ 
Α' 81), το άρθρο 2 του Ν. 3399/2005 (ΦΕΚ Α' 255) «ρυθμί¬ 
σεις θεμάτων αρμοδιότητας του Υπουργείου Αγροτικής 
Ανάπτυξης και Τροφίμων προσαρμογή στη νέα Κ.Α.Π. και 
άλλες διατάξεις» και το άρθρο 9 του Ν. 3874/2010 (ΦΕΚ Α 
151) «Μητρώο Αγροτών και Αγροτικών εκμεταλλεύσεων». 

2. Την υπ’ αριθμ. 337410/10.7.1998 (ΦΕΚ Β' 712) απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Γεωργίας, «λεπτομέρει¬ 
ες εφαρμογής του Ν. 2520/1997 “μέτρα για τους νέους 
αγρότες, σύσταση Οργανισμού Γεωργικής Επαγγελμα¬ 
τικής Εκπαίδευσης Κατάρτισης και Απασχόλησης και 
άλλες διατάξεις” (ΦΕΚ Α' 173)» που τροποποιήθηκε με 
την υπ’ αριθμ. 356366/8.6.1999 (ΦΕΚ Β' 1119) απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και Γεωργίας, «τροποποίηση των 
337410/10.7.1998 (ΦΕΚ Β' 712) και 328983/25.6.1998 (ΦΕΚ 
Β' 688) υπουργικών αποφάσεων». 

3. Τις διατάξεις του Ν. 3852/2010 (ΦΕΚ Α' 87) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» και ιδίως 
του άρθρου 283, παρ. 3. 

4. Τις διατάξεις του Π.Δ. 146/2010 (ΦΕΚ 239/27.12.2010) 
«Οργανισμός της Περιφέρειας Δυτικής Μακεδονίας 

5. Τις προφορικές εισηγήσεις των Δ.Ο.Υ. Φλώρινας, 
Ε.Α.Σ. Φλώρινας και Ε.Α.Σ. Αμυνταίου, αποφασίζουμε: 

Την σύσταση τριμελούς επιτροπής που συγκροτείται 
από: 

1. Την Παπαδοπούλου Ουρανία του Σάββα με Α.Δ.Τ. 
Τ 484640, Γεωπόνο μόνιμο υπάλληλο της Διεύθυνσης 
Αγροτικής Οικονομίας και Κτηνιατρικής Περιφερειακής 
Ενότητας Φλώρινας, ως Πρόεδρο της επιτροπής, με 
αναπληραπή τον Χόντο Κων/νο του Χρήστου με Α.Δ.Τ. 
Σ 988400, Γεωπόνο μόνιμο υπάλληλο της Διεύθυνσης 
Αγροτικής Οικονομίας και Κτηνιατρικής Περιφερειακής 
Ενότητας Φλώρινας. 

2. Την Παπαδημητρίου Δημητρούλα του Γεωργίου με 
Α.Δ.Τ. Π 705841, μόνιμο υπάλληλο της Δ.Ο.Υ. Φλώρινας 
με αναπληρωτή αυτού τον Μαλεσάγκο Θεόδωρο του 
Θεμιστοκλέους με Α.Δ.Τ. Ν 732962 μόνιμο υπάλληλο της 
Δ.Ο.Υ. Φλώρινας 

3. Τον Νίκλη Βασίλειο του Γεωργίου με Α.Δ.Τ. ΑΕ 829321, 
εκπρόσωπο του Αγροτικού Συνεταιρισμού Φλώρινας, 
με αναπληρωτή του τον Ζουρνατζίδη Δημοσθένη του 
Κων/νου με Α.Δ.Τ. ΑΖ 802345, εκπρόσωπο του Αγροτικού 
Συνεταιρισμού Αμυνταίου. 

Γ ραμματέας της επιτροπής ορίζεται ο Μιχαήλ Χρήστος 
του Νικολάου με Α.Δ.Τ. ΑΒ868409, μόνιμος υπάλληλος 
της Διεύθυνσης Αγροτικής Οικονομίας και Κτηνιατρικής 
Περιφερειακής Ενότητας Φλώρινας με αναπληρωτή τον 
Τουρούντζη Πέτρο του Πασχάλη με Α.Δ.Τ. ΑΒ 801551, 
μόνιμο υπάλληλο της Διεύθυνσης Αγροτικής Οικονομίας 
και Κτηνιατρικής Περιφερειακής Ενότητας Φλώρινας. 

Εισηγητής της επιτροπής ορίζεται ο Πολατίδης Ιωάν¬ 
νης του Ευαγγέλου με Α.Δ.Τ.Χ988211, Γεωπόνος μόνιμος 
υπάλληλος της Διεύθυνσης Αγροτικής Οικονομίας και 
Κτηνιατρικής Περιφερειακής Ενότητας Φλώρινας με 
αναπληρωτή την Γκέσου Φανή του Ιωάννη με Α.Δ.Τ. 
X 487134, Γεωπόνο μόνιμο υπάλληλο της Διεύθυνσης 
Αγροτικής Οικονομίας και Κτηνιατρικής Περιφερειακής 
Ενότητας Φλώρινας. 

Έργο αυτής της επιτροπής θα είναι η εξέταση των 
αιτήσεων των ενδιαφερομένων στην Περιφερειακή Ενό¬ 
τητα Φλώρινας για την απόδειξη της ιδιότητας αυτών 
ως αγροτών, νέων αγροτών, νεοεισερχόμενων αγροτών 
στον αγροτικό τομέα και εργατών γης. Η συμμετοχή 
στις συνεδριάσεις αναπληρωματικού μέλους επιτρέπε¬ 
ται μόνο σέ περίπτωση κωλύματος του τακτικού μέλους. 

Η θητεία της επιτροπής είναι διετής. Κάθε προηγού¬ 
μενη απόφαση μας παύει να ισχύει από τη δημοσίευση 
της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

* Δημοσιεύθηκε αρχικά στο ΦΕΚ 1Θ3/ΥΟΔΔ/8.3.2Θ13. 

Φλώρινα, 28 Ιανουάριου 2013 

Ο Περιφερειάρχης 
ΓΕΩΡΓΙΟΣ ΔΑΚΗΣ 
-♦- 

Αριθμ. 1570 (3) 

Υπερωριακή απασχόληση προσωπικού Δακοκτονίας 
έτους 2013 της Περιφερειακής Ενότητας Αρκαδίας. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1. Το Ν. 3852/2010 (ΦΕΚ Α' 87) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης - Πρόγραμμα Καλλικράτης» όπως τροποποιήθηκε 
και ισχύει. 

2. Το Π.Δ. 131/2010 (ΦΕΚ Α' 224) «Οργανισμός της Πε¬ 
ριφέρειας Πελοποννήσου». 

3. Τις ανάγκες του προγράμματος δακοκτονίας έτους 
2013. 

4. Την υπ’ αριθμ. 123877/2005 (ΦΕΚ Β' 775) απόφα¬ 
ση Υπουργών Οικονομίας και Οικονομικών, Αγροτικής 
Ανάπτυξης και Τροφίμων με την οποία ορίζεται οτι η 
διάρκεια των εργασιών Δακοκτονίας ορίζεται από Ιηε 
Μαρτίου μέχρι 31 Δεκεμβρίου κάθε χρόνου. 

5. Το άρθρο 20 του Ν. 4024/2011 (ΦΕΚ Α' 226) σύμφωνα 
με το οποίο ο αριθμός ωρών απογευματινής υπερωρι- 
ακής εργασίας με αμοιβή δεν μπορεί να υπερβαίνει τις 
είκοσι (20) ώρες ανά υπάλληλο μηνιαίως. 

6. Το άρθρο 10 του Ν. 2732/1999 (ΦΕΚ Α' 154) σύμφωνα 
με το οποίο οι γεωπόνοι που ασχολούνται με το πρό¬ 
γραμμα Δακοκτονίας υποχρεούνται να παρέχουν τις 
υπηρεσίες τους και πέραν του κανονικού ωραρίου, ή τις 
Κυριακές και ημέρες αργίας, εφόσον τούτο επιβάλλεται 
από υπηρεσιακές ανάγκες. 

7. Την υπ’ αριθμ. 791/5.2.2013 απόφαση του Περιφερει¬ 
άρχη Πελοποννήσου για ορισμό προσωπικού Δακοκτο¬ 
νίας έτους 2013. 


8. Την εγγεγραμμένη πίστωση ύψους 6.000,00 € στον 
Ε.Φ. 295, ΚΑΕ 0511 της Περιφερειακής Ενότητας Αρκαδίας. 

9. Την υπ’ αριθμ. 938/12.2.2013 απόφαση Ανάληψης Υπο¬ 
χρέωσης, αποφασίζουμε: 

1. Κρίνουμε απαραίτητη και ορίζουμε την καθιέρωση 
υπερωριακής εργασίας για το παρακάτω προσωπικό: 

Για το Διευθυντή Δακοκτονίας, τους επόπτες Δα¬ 
κοκτονίας, το λογιστή Δακοκτονίας, το γραμματέα 
Δακοκτονίας της Περιφερειακής Ενότητας Αρκαδίας, 
υπερωριακή εργασία με αμοιβή ως ακολούθως: 

α) Γ ια το Διευθυντή Δακοκτονίας και τον αναπληρωτή 
του, μέχρι 200 ώρες για απογευματινή εργασία. 

β) Γ ια τους Επόπτες Δακοκτονίας και τους αναπλη¬ 
ρωτές τους, μέχρι 200 ώρες για απογευματινή εργασία 
για τον καθένα. 

γ) Για το Λογιστή Δακοκτονίας και τον αναπληρωτή 
του, μέχρι 200 ώρες για απογευματινή εργασία. 

δ) Για το Γραμματέα Δακοκτονίας και τον αναπλη¬ 
ρωτή του, μέχρι 80 ώρες για απογευματινή εργασία. 

Σύμφωνα με τις διατάξεις του άρθρου 20 του Ν. 4024/ 
2011 (ΦΕΚ Α' 226), ο αριθμός ωρών απογευματινής υπε- 
ρωριακής εργασίας με αμοιβή δεν μπορεί να υπερβαίνει 
τις είκοσι (20) ώρες ανά υπάλληλο μηνιαίως. 

2. Με απόφαση του Διευθυντή Δακοκτονίας Αρκαδίας, 
θα καθορίζονται οι μήνες της ως άνω υπερωριακής 
απασχόλησης με αμοιβή και ο αριθμός των ωρών κατά 
μήνα για τον κάθε υπάλληλο ανάλογα με τις ανάγκες 
εφαρμογής του προγράμματος δακοκτονίας. 

3. Η απογευματινή υπερωριακή εργασία με αμοιβή θα 
εκτελείται όλες τις εργάσιμες ημέρες της εβδομάδας, 
μετά το πέρας του κανονικού ωραρίου και έως 22ας 
ώρας. Υπεύθυνος για την παρακολούθηση και τον έλεγ¬ 
χο της πραγματικής προσφοράς της προαναφερόμενης 
εργασίας είναι ο Διευθυντής Δακοκχονίας Αρκαδίας. 

4. Η προκαλούμενη δαπάνη θα καλυφθεί από πιστώ¬ 
σεις του προγράμματος Δακοκτονίας έτους 2013 βάσει 
κατανομής του Υπουργείου Αγροτικής Ανάπτυξης και 
Τροφίμων που έχουν εγγράφει στον κρατικό προϋπο¬ 
λογισμό του έτους 2013 και αφορούν τους Αυτοτελείς 
Κοινοτικούς Πόρους των Περιφερειών και συγκεκριμένα 
από τον ΚΑΕ 0511 του προϋπολογισμού της Περιφέρειας 
Πελοποννήσου (Περιφερειακή Ενότητα Αρκαδίας). 

5 Η συνολική δαπάνη ανέρχεται σε έξι χιλιάδες 
(6.000,00 €) ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 12 Μαρτίου 2013 
Ο Περιφερειάρχης 
ΠΕΤΡΟΣ ΤΑΤΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε οροφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9τ - ε-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































